কার্নেগী মেলন স্কুল অব কম্পিউটার সায়েন্স
কার্নেগী মেলন বিশ্ববিদ্যালয় এর স্কুল অব কম্পিউটার সায়েন্স হলো কম্পিউটার বিজ্ঞান এর জন্য একটি শীর্ষস্থানীয় প্রাইভেট স্কুল। এটি ১৯৬৫ সালে প্রতিষ্ঠিত হয়। এটি কয়েক দশক জুড়ে কম্পিউটার সায়েন্স প্রোগ্রামের জন্য শীর্ষস্থানীয়। ইউএস নিউজ অ্যান্ড ওয়ার্ল্ড রিপোর্ট অনুযায়ী এর গ্র্যাজুয়েট প্রোগ্রাম বর্তমানে ম্যাসাচুসেট্‌স ইনস্টিটিউট অফ টেকনোলজি, স্ট্যানফোর্ড বিশ্ববিদ্যালয় এবং ইউনিভার্সিটি অব ক্যালিফোর্নিয়া, বার্কলে এর সাথে যৌথভাবে এক নম্বরে অবস্থান করছে। গত ১৫ বছরে কার্নেগী মেলন স্কুল অব কম্পিউটার সায়েন্স এর গবেষকবৃন্দ অ্যালগরিদম, কম্পিউটার নেটওয়ার্ক, ডিস্ট্রিবিউটেড সিস্টেমস, প্যারালাল প্রসেসিং, প্রোগ্রামিং ভাষা, রোবোটিক্স, ল্যাঙ্গুয়েজ টেকনোলজিস, হিউম্যান-কম্পিউটার ইন্টারঅয়াকশোন এবং সফটওয়্যার প্রকৌশলে অবদান রেখেছেন।